

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 16 Ιουλίου 2023

**Επικαιροποιημένη ανακοίνωση για τη λειτουργία της Ακρόπολης στις 16 και 17 Ιουλίου**

Η Εφορεία Αρχαιοτήτων Πόλης Αθηνών, λαμβάνοντας υπόψη επικαιροποιημένη ενημέρωση από την ΕΜΥ για σχετική υποχώρηση των υψηλών θερμοκρασιών, σας ενημερώνει ότι σήμερα, Κυριακή, 16 Ιουλίου 2023, ο Αρχαιολογικός Χώρος της Ακροπόλεως θα αναστείλει τη λειτουργία του κατά τις μεσημβρινές ώρες με τελευταία είσοδο στις 13.00 και επανέναρξη λειτουργίας στις 17.00. Σε λειτουργία θα παραμείνουν οι χώροι της Αρχαίας Αγοράς και του Κεραμεικού, όπου υπάρχει η δυνατότητα επίσκεψης των εκεί Αρχαιολογικών Μουσείων.

Από αύριο, Δευτέρα 17 Ιουλίου, όλοι οι αρχαιολογικοί χώροι επανέρχονται στο κανονικό ωράριο λειτουργίας τους, 08:00-20:00.

Ευχαριστούμε για την κατανόηση.